SK
C 156/46
☒
5.
Úradný vestník Európskej únie
3.5.2023
Zmena špecifikácie výrobku s registrovaným CHOP/CHZO, ku ktorému nebol uverejnený jednotný dokument (ani rovnocenný dokument), ktorú nemožno považovať za nepodstatnú v zmysle článku 53 ods.
2 tretieho pododseku nariadenia (EÚ) č. 1151/2012.
Zmena (zmeny) Vzhľadom na skúsenosti získané pri riešení praktických aspektov chráneného označenia od jeho zavedenia sú požadované zmeny špecifikácie výrobku potrebné s cieľom podrobnejšie opísať všetky dôležité podmienky výroby a uvádzania na trh vrátane rôznych fáz výroby a zabezpečiť kvalitu výrobku s CHOP „Vorarlberger Bergkäse“.
Predchádzajúca špecifikácia výrobku, ktorú tvorili viaceré samostatné dokumenty a prílohy, bola zlúčená do jedného dokumentu a bola revidovaná a aktualizovaná s cieľom poskytnúť jasnejší opis požiadaviek, najmä pokiaľ ide o spôsob výroby a dôkaz o pôvode, čo pomôže zachovať kvalitu výrobku s CHOP „Vorarlberger Bergkäse“.
Tieto zmeny sa konkrétne týkajú bodov:
1.
Opis výrobku
Text v bode 5 písm.
b) (Opis) a doplnenia tohto bodu pôvodnej špecifikácie výrobku sa zahrnuli do bodu 4.2 (Opis).
Tento bod bol následne rozdelený na body 4.2.1 (Všeobecná charakteristika) a 4.2.2 (Charakteristiky).
Pôvodný text sa upresnil a je štruktúrovanejší.
Obsah tuku v sušine sa vypúšťa.
Hmotnosť jednotlivých syrových bochníkov sa zvýšila na 7 – 40 kg (namiesto 8 – 35 kg) a rozsah výšky formy sa rozšíril na 8 – 12 cm (predtým 10 – 12 cm).
Minimálny čas zrenia sa stanovil na 3 mesiace.
Bod 5 písm.
b) špecifikácie výrobku: „Výrobok ‚Vorarlberger Bergkäse‘ sa vyrába z prírodného surového (kravského) mlieka približne s 50 % podielom tuku v sušine a má pod mazom vyzretú až vysušenú zrnitú kôru hnedožltej až hnedej farby.
Hmotnosť bochníkov sa pohybuje od 8 kg do 35 kg a ich výška je 10 až 12 cm.
Okrúhle jamky veľkosti približne zrnka hrachu sú matné až lesklé a rovnomerne rozložené.
Syr je pevný až poddajný, slonovinovej až svetložltej farby.
Chuť je pikantná až ostrá.
Surovinou je mlieko od kráv pasúcich sa na vysokohorských pastvinách a v údoliach vhodných na výrobu tvrdého syra, pričom na kŕmenie sa nepoužíva žiadne siláž.
Používa sa len prírodné syridlo.“; a doplnenia bodu 5 písm.
b) „Najvýznamnejšími charakteristickými znakmi sú nepochybne prísne dodržiavanie pravidiel kŕmenia (pozri prílohu), malé vysokohorské mliekarne, starostlivé ručné zrenie výrobku ‚Vorarlberger Bergkäse‘ a pozornosť, ktorú mu je venovaná, tradičné spracovanie surového mlieka bez silážovania a prírodného mlieka a zručnosť syrárov.
Mlieko sú oprávnené dodávať len podniky s výlučne extenzívnym obhospodarovaním trávnych porastov – bez výroby siláže alebo kŕmenia silážou.
Zmiešané poľnohospodárske podniky (podniky, ktoré kŕmia mladý dobytok silážou) nie sú oprávnené dodávať mlieko.
Mlieko sa dodáva aspoň raz denne a spracováva sa priamo v mliekarni.
Skutočnosť, že syr sa vyrába v malých podnikoch, zaručuje zachovanie remeselnej výroby a šetrné zaobchádzanie so syrom.
Z toho vyplýva aj osobitná kvalita a dlhá trvanlivosť výrobku ‚Vorarlberger Bergkäse‘.“ sa menia takto:
4.2.
Opis
4.2.1.
Všeobecná charakteristika Výrobok „Vorarlberger Bergkäse“ predstavuje tvrdý syr vyrobený z prírodného surového kravského mlieka z alpských oblastí alebo údolí bez použitia siláže.
Poľnohospodárske podniky, v ktorých sa kŕmi mladý dobytok silážou (zmiešané poľnohospodárske podniky), nesmú dodávať mlieko.
Hmotnosť syrových bochníkov sa pohybuje od 7 kg do 40 kg, ich výška je 8 – 12 cm a zrejú najmenej 3 mesiace.